ไฟแนนซ์ทูเดย์
&#8220;ไม่มีชัยชนะใดได้มาโดยไม่ต้องต่อสู้ ไม่มีความสำเร็จใดได้มาโดยไม่ต้องลงแรง&#8221;
24 ธ.ค. 2555

“ไม่มีชัยชนะใดได้มาโดยไม่ต้องต่อสู้ ไม่มีความสำเร็จใดได้มาโดยไม่ต้องลงแรง”
...ควันหลงมรสุมการโยกย้าย ปลัดตุ้ม “อารีพงศ์ ภู่ชอุ่ม” ปลัดกระทรวงการคลัง ในช่วงหลายสัปดาห์ต่อเนื่องกันที่ผ่านมา ทำให้เบญจา หลุยเจริญ อธิบดีกรมศุลกากร ผู้ที่มีชื่อจะมาว่าจะเป็นปลัดกระทรวงการคลังคนใหม่ ออกตัวว่า ไม่เป็นความจริงๆ แต่อย่างใด
ส่วนเรื่องที่เจ๊เบญจาบินไปลอนดอนนั้น เจ๊เบญจายอมรับว่า เป็นเรื่องจริงไม่ปิดบังใคร แต่ที่บอกว่าไปพบนายเล็ก นายใหญ่ ที่เมืองนั่น เมืองนี่นะหนา เจ๊เบญจาขอบอกว่า ไม่แน่นอนพันเปอร์เซ็นต์ จุ๊ๆ อย่าลือไปๆ คนอื่นนะอาจลือ แต่ที่แน่ๆ เรื่องนี้คุยกันทั้งพรรคเพื่อไทยนะเจ๊จ๋า
...น่าสงสาร สมชาย พูลสวัสดิ์ อธิบดีกรมสรรพสามิต เนื้อไม่ได้กินหนังไม่ได้รองนั่ง ดั๊นมีกระดูกโตโยต้า นิว วีออส มาแขวนคอ ฮาๆๆ อธิบายว่า “กรมสรรพสามิตก็ได้อนุมัติดำเนินการอย่างโปร่งใส ไม่มีเรื่องของผลประโยชน์ของค่ายรถยนต์ค่ายใดค่ายหนึ่งมาเกี่ยวข้อง” ยังมีคนข้องใจจนต้องอธิบายว่า “ผมมีหน้าที่บริการประชาชน ส่วนผู้ประกอบการจริงๆ ก็ได้ประโยชน์จากโครงการนี้ เพราะฉะนั้นถ้าท่านอยากได้ประโยชน์ ก็ต้องไปทำให้เข้าเงื่อนไข เราก็ให้ทุกราย ผมไม่ได้รู้จักกับยี่ห้อไหน ที่บ้านผมพ่อแม่ทำนา ไม่ได้ประกอบรถยนต์” เป็นงัย สงสัยอีกป่ะ ใครสงสัยต้นกล้าบอกใบ้ว่า แน่จริงไปสอบถามที่ริมคลองประปาเด่ะ
...แม้จะไม่ยอมกระโดดลงมาลุยงานที่ป๊ะป๋า กฤตย์ รัตนรักษ์ สร้างอาณาจักรไว้ แต่ในที่สุด “ชัชชน รัตนรักษ์” ทายาทหนุ่มก็ต้องกระโจนลงมาบริหารงานหลักของตระกูลจนได้ หลังจากฝึกปรือฝีมือที่ บลจ.พรีมาเวสท์ เมื่อ จันทนา สุขุมานนท์ ลาจากตำแหน่งกรรมการบริษัทและตำแหน่งรองประธานคณะผู้บริหาร บริษัท ปูนซีเมนต์นครหลวง มีผลตั้งแต่วันที่ 22 ธ.ค.ที่ผ่านมา คณะกรรมการจึงแต่งตั้ง พอล ไฮนซ์ ฮูเกนโทเบลอร์ หรือฟิลิป พอล อเล็กซานดร์ อาร์โต้ ลงลายมือชื่อร่วมกับ ชัชชน รัตนรักษ์ รวมเป็นสองคนและประทับตราสำคัญของบริษัท หนียังงัยก็ไม่พ้น...